CELEX: 32017D1839
Language: da
Date: 2017-10-09 00:00:00
Title: Kommissionens gennemførelsesafgørelse (EU) 2017/1839 af 9. oktober 2017 om ændring af gennemførelsesafgørelse 2013/426/EU om forholdsregler mod indslæbning af afrikansk svinepest-virus til Unionen fra visse tredjelande eller dele af tredjelande, hvor det er bekræftet, at sygdommen forekommer, og om ophævelse af afgørelse 2011/78/EU (meddelt under nummer C(2017) 6672) (EØS-relevant tekst. )

11.10.2017   
            
            
               DA
            
            
               Den Europæiske Unions Tidende
            
            
               L 261/22
            
         KOMMISSIONENS GENNEMFØRELSESAFGØRELSE (EU) 2017/1839
   af 9. oktober 2017
   om ændring af gennemførelsesafgørelse 2013/426/EU om forholdsregler mod indslæbning af afrikansk svinepest-virus til Unionen fra visse tredjelande eller dele af tredjelande, hvor det er bekræftet, at sygdommen forekommer, og om ophævelse af afgørelse 2011/78/EU
   
      
         (meddelt under nummer C(2017) 6672)
      
   
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), særlig artikel 22, stk. 6, og
   ud fra følgende betragtninger:
   
               (1)
            
            
               Afrikansk svinepest er en meget smitsom og dødelig infektion hos tamsvin og vildsvin, som kan sprede sig meget hurtigt, navnlig gennem produkter fremstillet af inficerede dyr og forurenede livløse objekter.
            
         
               (2)
            
            
               På grund af situationen med hensyn til afrikansk svinepest i Rusland og Hviderusland vedtog Kommissionen gennemførelsesafgørelse 2013/426/EU (2), hvorved der er fastsat forholdsregler med henblik på blandt andet ordentlig rengøring og desinfektion af »dyretransportkøretøjer«, der er blevet anvendt til transport af levende dyr, og som kommer ind i Unionen fra et af disse to lande. Samme foranstaltninger blev ved Kommissionens gennemførelsesafgørelse (EU) 2015/1752 (3) udvidet til også at omfatte Ukraine.
            
         
               (3)
            
            
               Som følge af nylige meddelelser om udbrud af afrikansk svinepest i Moldova bør de eksisterende rengørings- og desinfektionsforanstaltninger, jf. gennemførelsesafgørelse 2013/426/EU, udvides til også at omfatte køretøjer, der kommer ind i Unionen fra Moldova.
            
         
               (4)
            
            
               Listen over tredjelande og dele af tredjelande, hvor forekomst af afrikansk svinepest er bekræftet, jf. bilag I til gennemførelsesafgørelse 2013/426/EU, bør derfor ændres.
            
         
               (5)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   I bilag I til gennemførelsesafgørelse 2013/426/EU tilføjes »Moldova« efter »Hviderusland«.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 9. oktober 2017.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 24 af 30.1.1998, s. 9.
   
      (2)  Kommissionens gennemførelsesafgørelse 2013/426/EU af 5. august 2013 om forholdsregler mod indslæbning af afrikansk svinepest-virus til Unionen fra visse tredjelande eller dele af tredjelande, hvor det er bekræftet, at sygdommen forekommer, og om ophævelse af gennemførelsesafgørelse 2011/78/EU (EUT L 211 af 7.8.2013, s. 5).
   
      (3)  Kommissionens gennemførelsesafgørelse (EU) 2015/1752 af 29. september 2015 om ændring af gennemførelsesafgørelse 2013/426/EU om forholdsregler mod indslæbning af afrikansk svinepest-virus til Unionen fra visse tredjelande eller dele af tredjelande, hvor det er bekræftet, at sygdommen forekommer, og om ophævelse af afgørelse 2011/78/EU (EUT L 256 af 1.10.2015, s. 17).